Pielikums protokolam Nr. 17/2025

**LĒMUMS**

Jelgavā

2025.gada 18.jūnijā Nr. 32

**Par grozījumiem Jelgavas novada domes 2025. gada 27. februāra lēmumā Nr. 18 “****Par Jelgavas novada pašvaldības dibināto izglītības iestāžu tīkla sakārtošanu” (protokols Nr. 6/2025)**

Pamatojoties uz Pašvaldību likuma 4. panta pirmās daļas 4. punktu un trešo daļu, 10. panta pirmās daļas 8. punktu, Izglītības likuma 17. panta trešās daļas 1. un 1.2 punktu un 23. panta otro daļu, Vispārējas izglītības likuma 7. panta otro daļu, Jelgavas novada izglītības ekosistēmas attīstības stratēģiju 2024. – 2029. gadam un ievērojot 2025.gada 23.aprīļa Izglītības un zinātnes ministrijas vēstulē Nr. 4-7e/25/1120 “Par Jelgavas novada pašvaldības izglītības iestāžu tīkla sakārtošanu un pieejamības skolas statusu” norādīto ieteikumu,

Jelgavas novada dome, atklāti balsojot,

**PAR** **– 8** balsis (Andris Ozoliņš, Dainis Liepiņš, Dina Tauriņa, Emīls Dobrājs, Gundars Liepa, Jānis Počs, Pēteris Veļeckis, Vidmants Rinkuns);

**PRET – nav**;

**ATTURAS – 4** balsis (Ilze Vītola, Juris Lavenieks, Juris Razživins, Lolita Duge)**,**

**nolemj:**

1. Izdarīt grozījumus Jelgavas novada domes 2025. gada 27. februāra lēmumā Nr. 18 “Par Jelgavas novada pašvaldības dibināto izglītības iestāžu tīkla sakārtošanu” (protokols Nr. 6/2025):
	1. izsakot 3. punktu šādā redakcijā:

 “3. Noteikt Kalnciema vidusskolai pārejas periodu no šī lēmuma spēkā stāšanās brīža līdz 2027. gada 1. janvārim, kura laikā sadarbībā ar Izglītības pārvaldi tiks monitorēti šādi izpildes rādītāji:

* 1. kvantitatīvie kritēriji 10. – 12. klašu grupā – 60 izglītojamie (minimālais izglītojamo skaits – 54);
	2. pedagoģisko resursu nodrošinājums visos mācību priekšmetos;
	3. nesasniedzot 3.1. un 3.2. punktos definētos rezultatīvos rādītājus līdz 2027. gada 31. janvārim, izglītības iestādei tiks īstenota reorganizācija par to pieņemot atsevišķu lēmumu.”;
	4. izsakot 4. punktu šādā redakcijā:

“4. Noteikt Elejas vidusskolai pārejas periodu no šī lēmuma spēkā stāšanās brīža līdz 2027. gada 1. janvārim, kura laikā sadarbībā ar Jelgavas novada Izglītības pārvaldi tiks monitorēti šādi izpildes rādītāji:

* 1. kvantitatīvie kritēriji 10. – 12. klašu grupā – 60 izglītojamie (minimālais izglītojamo skaits – 54);
	2. pedagoģisko resursu nodrošinājums visos mācību priekšmetos;
	3. nesasniedzot 4.1. un 4.2. punktos definētos rezultatīvos rādītājus līdz 2027. gada 31. janvārim, izglītības iestādei tiks īstenota reorganizācija, par to pieņemot atsevišķu lēmumu.”;
	4. izsakot 5. punktu šādā redakcijā:

“5. Noteikt Jelgavas novada Tālmācības vidusskolai pārejas periodu no šī lēmuma spēkā stāšanās brīža līdz 2027. gada 1. janvārim, kura laikā sadarbībā ar Jelgavas novada Izglītības pārvaldi tiks monitorēti šādi izpildes rādītāji:

* 1. kvantitatīvie kritēriji 7. – 9. klašu grupā 120 izglītojamie un 10. – 12.klašu grupā 120 izglītojamie;
	2. konsultatīva atbalsta nodrošināšana mācību procesā pamatizglītības pakāpē;
	3. nesasniedzot 5.1. un 5.2. punktos definētos rezultatīvos rādītājus līdz 2027. gada 31. janvārim, izglītības iestādei tiks īstenota reorganizācija, par to pieņemot atsevišķu lēmumu.”.
1. Lēmums stājas spēkā ar tā pieņemšanas brīdi.

Domes priekšsēdētāja pienākumu izpildītāja Dina Tauriņa